1985R2077 — DA — 01.06.2000 — 004.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS FORORDNING (EØF) Nr. 2077/85

af 25. juli 1985

om gennemførelsesbestemmelser for producentstøtteordningen for ananaskonserves

KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 525/77 af 14. marts 1977 om indførelse af en producentstøtteordning for ananaskonserves ( 1 ), senest ændret ved forordning (EØF) 1699/85 ( 2 ), særlig artikel 8, og ud fra følgende betragtninger: ud fra følgende betragtninger: Ved Kommissionens forordning (EØF) nr. 1599/84 af 5. juni 1984 ( 3 ), ændret ved forordning (EØF) nr. 1455/85 ( 4 ), er der fastsat gennemførelsesbestemmelser for producentstøtteordningen for visse produkter forarbejdet på basis af frugt og grønsager; de ved forordningen fastsatte foranstaltninger til at sikre korrekt anvendelse af producentstøtteordningen skal også så vidt muligt anvendes for ananaskonserves; foranstaltningerne bør imidlertid suppleres på grund af forskellen mellem de to støtteordninger; der kan udbetales forskud på producentstøtten til ananaskonserves; det bør fastsættes, hvilken fremgangsmåde der skal følges med henblik herpå; Forvaltningskomiteen for produkter forarbejdet på basis af Frugt og Grønsager har ikke afgivet udtalelse inden for den af formanden fastsatte frist — UDSTEDT FØLGENDE FORORDNING:

▼M4

Artikel 1

1. For så vidt angår den ved forordning (EØF) nr. 525/77 fastsatte producentstøtteordning, forstås ved »ananaskonserves« skrællede og udhulede ananas, der er varmebehandlet, pakket i hermetisk lukkede beholdere og dækket af sukkerlage og/eller naturlig frugtsaft, henhørende under KN-kode ex200820 51, ex200820 59, ex200820 71, ex200820 79, ex200820 91 eller ex200820 99, og

a) som fremtræder hele eller i stykker, med en afløbet frugtnettovægt på mindst 58 % af beholderens nettovægt, eller

b) som fremtræder i findelte stumper eller splinter, med en afløbet frugtnettovægt på mindst 73 % af beholderens nettovægt.

2. Artikel 1, stk. 2, litra o) og p), artikel 3 og 4, artikel 7, stk. 1, 2 og 4, artikel 8, 9 og 10, artikel 11, stk. 1, artikel 14 og 15 og artikel 16, stk. 2-7, i forordning (EF) nr. 504/97 gælder for denne støtteordning.

▼B

Artikel 2

Forarbejdningsvirksomheder, der ønsker at drage fordel af producentstøtten, meddeler senest den 15. marts hvert år til det af medlemsstaten udpegede organ den mængde ananaskonserves, der var på lager pr. 1. marts samme år.

Artikel 3

Forarbejdningsvirksomhederne indgiver to støtteansøgninger hvert år:

a) den første dækker ananaskonserves fremstillet af frugt fra den første høst i produktionsåret;

b) den anden dækker ananaskonserves fremstillet af frugt fra den anden høst i produktionsåret.

Den første støtteansøgning skal indgives senest den 31. januar i det løbende produktionsår og den anden senest den 30. juni i det følgende produktionsår.

Artikel 4

1. På begæring af forarbejdningsvirksomheden udbetales der forskud på producentstøtten, når genparten af forarbejdningskontrakten er indgået til de kompetente myndigheder, og der er stillet en sikkerhed svarende til det forskudsbeløb, der er ansøgt om, plus 10 %.

2. I ansøgningen om forskud som omhandlet i stk. 1 skal mindst anføres:

a) ansøgerens navn og adresse,

b) den mængde ananas, som er omfattet af indgåede forarbejdningskontrakter,

c) den mængde ananaskonserves, der er produceret eller skal produceres af den mængde ananas, som er omfattet af de i litra b) nævnte forarbejdningskontrakter.

3. Forskuddet kan ikke overstige 80 % af den støtte, som kan ydes for de i stk. 2, litra c) nævnte mængder.

▼M1 —————

▼B

Artikel 5

▼M1 —————

▼B

2. Er betingelserne for retten til støtte ikke opfyldt, skal forskuddet for den pågældende mængde plus 10 % tilbagebetales. Hvis dette beløb ikke tilbagebetales, fortabes den del af sikkerheden, der svarer til den tilbagebetaling, som skyldes.

Artikel 6

De enkelte medlemsstater underretter Kommissionen om:

1. senest den 1. april hvert år: a) om den mængde ananaskonserves, anført som nettovægt, der er produceret eller forventes produceret i det løbende produktionsår, b) om den mængde råvarer, der er anvendt eller forventes anvendt til fremstilling af de i litra a) nævnte varer, c) om den mængde ananaskonserves, anført som nettovægt, der var på lager pr. 1. marts samme år.

2. Senest den 1. oktober hvert år: a) om den mængde ananaskonserves, anført som nettovægt, der blev produceret det forudgående produktionsår, b) om den mængde råvarer, der blev anvendt til fremstilling af de i litra a) nævnte varer.

Artikel 7

Kommissionens forordning (EØF) nr. 1627/76 af 5. juli 1976 om fastsættelse af gennemførelsesbestemmelser for foranstaltningerne vedrørende producentstøtte for ananaskonserves ( 5 ), senest ændret ved forordning (EØF) nr. 1965/79 ( 6 ), ophæves.

Artikel 8

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. juni 1985.

Denne forordning er bindende i alle enkeltheder og gælder umiddelbart i hver medlemsstat.

( 1 ) EFT nr. L 73 af 21. 3. 1977, s. 46.

( 2 ) EFT nr. L 163 af 22. 6. 1985, s. 12.

( 3 ) EFT nr. L 152 af 8. 6. 1984, s. 16.

( 4 ) EFT nr. L 144 af 1. 6. 1985, s. 69.

( 5 ) EFT nr. L 180 af 6. 7. 1976, s. 16.

( 6 ) EFT nr. L 227 af 7. 9. 1979, s. 15.